Võib vist väita, et Suits sõnakunstnikuna on toond meie luulesse nii palju uusi sugemeid, et tema hangit tagavaradega oleks võidud üritada suurigi ettevõtteid. Muidugi oleks tulnud tema algatusi individuaalselt edasi arendada mõnes kindlas suunas, kuid lähtekohad olid olemas. Ta on näidand sada teed, ilma et ise ühelgi  oleks vaevund minna kuni lõpuni. Oleks ta seda siiski teind, siis ta oleks ehk olnud ühekülgsem, kuid võib­olla samuti massiivsem kuju. Kuid aeg ei olnud nähtavasti selleks veel küps. Suuremal poeemil oleks tõenäoliselt puudund see tihedus, mida osutavad Suitsu lühemad tööd. Ise endale valmistada tööriistad nii mitme­sugusteks ülesanneteks ja nendega luua ka ν ä I i s e l t ulatuslikke meisterteoseid pidi käima üle üksiku, kui tahes andeka isiku jõu.